O'zbekistonlik imom-xatiblar AQShda uchrashuvlar o'tkazmoqda

O'zbekistonlik imom-xatiblar jamoasi 24 aprel kuni erta tongda AQShning Sinsinnati shtatida yashovchi hamyurtlarimiz yurtimiz imom-xatiblari bilan birgalikda bomdod namozini “Sinsinnati Islom markazi” masjidida ado qildi.
Shundan so'ng imom-xatiblar Illinoys shtatining Chikago shahri tomon yo'l olgan. Jaloliddin domla Hamraqulov va Hasan domla Qodirov Chikagoda yashaydigan yurtdoshlar uchun ilmiy suhbat qilib bergan.
Shundan so'ng Muhammad Ayub domla Kosoniy yurtdoshlarimizning savollariga javob berib, ular bilan samimiy muloqot o'tkazgan.

Shuningdek, imom-xatiblar jamoasi AQSh davlat departamenti xalqaro diniy erkinlik idorasi vakillar bilan ham uchrashuv o'tkazgan.
“O'zbekiston imom-xatiblari delegatsiyasi bilan tinch, barqaror va farovon mamlakat uchun diniy erkinlikning ahamiyati, fuqarolik jamiyatining o'rni haqida suhbat bo'lib o'tdi”, deyiladi idora xabarida.

Eslatib o'tamiz, O'zbekistondan tashrif buyurgan ulamolarimizning AQShdagi ilmiy uchrashuvlari 2 maygacha davom etadi.